text: अमरीकन कार्टून धारावाहिक "द सिम्प्सन्स" में अपु नहसपीमापेतिलोन के चरित्र का नाम राय के सम्मान में रखा गया था। राय और माधवी मुखर्जी पहले भारतीय फ़िल्म व्यक्तित्व थे जिनकी तस्वीर किसी विदेशी डाकटिकट (डोमिनिका देश) पर छपी। कई साहित्यिक कृतियों में राय की फ़िल्मों का हवाला दिया गया है — सॉल बेलो का उपन्यास "हर्ज़ोग" और जे. एम. कोटज़ी का "यूथ" (यौवन)। सलमान रशदी के बाल-उपन्यास "हारुन एंड द सी ऑफ़ स्टोरीज़" ("Harun and the Sea of Stories", हारुन और कहानियों का सागर) में दो मछलियों का नाम “गुपी” और “बाघा” है।  सत्यजित राय को कला के क्षेत्र में भारत सरकार द्वारा सन १९६५ में पद्म भूषण से सम्मानित किया गया था।